ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC

HOTĂRÂREA  Nr. 247/04.08.2017
privind modificarea art. 1 a Hotărârii Consiliului Local nr. 215/2010 privind aprobarea Documentaţiei de Avizare a Lucrărilor de Intervenţii pentru investitia: „REABILITAREA TERMICĂ A BLOCURILOR DE LOCUINŢE str. Brașovului nr. 6”, cu modificările ulterioare

Consiliul Local al Municipiului Miercurea-Ciuc, întrunit în şedinţa extraordinară din data de 04 august 2017;

Analizând Expunerea de motive înregistrată cu nr. 13367 din data de 03.08.2017 şi Raportul de specialitate cu nr. 13368 din data de 03.08.2017, întocmit de Compartimentul managementul proiectelor din cadrul aparatului de specialitate a Primarului Municipiului Miercurea-Ciuc, , prin care s-a propus adoptarea unei hotărâri cu privire la modificarea art. 1 a Hotărârii Consiliului Local nr. 215/2010 privind aprobarea Documentaţiei de Avizare a Lucrărilor de Intervenţii pentru investitia: „REABILITAREA TERMICĂ A BLOCURILOR DE LOCUINŢE str. Brașovului nr. 6”, cu modificările ulterioare;


Ținând cont de Hotărârea Consiliului Local nr. 215/2010 privind aprobarea Documentaţiei de Avizare a Lucrărilor de Intervenţii pentru investitia: „REABILITAREA TERMICĂ A BLOCURILOR DE LOCUINŢE str. Brașovului nr. 6”, precum și Hotărârea nr. 126/2017 privind modificarea acestuia;

Luând în considerare prevederile art. 44 alineatul (1) din Legea nr. 273/2006 privind finanţele publice locale, cu modificările şi completările ulterioare;

Având în vedere prevederile Legii nr. 500/2002 privind finanţele publice;

În conformitate cu Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, cu modificările și completările ulterioare; 

Potrivit Ordinului nr. 163/540/23/2009 al ministrului dezvoltării regionale şi locuinţei, al ministrului finanţelor publice şi al ministrului administraţiei şi internelor, pentru aprobarea Normelor metodologice de aplicare a Ordonanţei de urgenţă a Guvernului nr. 18/2009 privind creşterea performanţei energetice a blocurilor de locuinţe, cu modificările și completările ulterioare;

Având în vedere art. 15 alin. (1) din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Ţinând cont de Cap. VIII., art. 291 alin.(1) din Legea nr.227/2015 privind Codul fiscal, cu modificările și completările ulterioare;

Având în vedere prevederile Hotărârii Guvernului nr. 28/2008 privind aprobarea continutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii; 

Conform Ordinului nr. 863/2008 al Ministrului Dezvoltării, Lucrărilor Publice şi Locuinţelor  pentru aprobarea „Instrucţiunilor de aplicare a unor prevederi din Hotărârea Guvernului nr. 28 din 2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, cu modificările şi completările ulterioare;

Ţinând cont de Hotărârea Guvernului nr. 363/2010 privind aprobarea standardelor de cost pentru obiective de investiţii finanţate din fonduri publice;

Potrivit Hotărârii nr. 99/2010 al Consiliului Local al Municipiului Miercurea-Ciuc privind aprobarea Listei de priorităţi a blocurilor de locuinţe participante la Programul de reabilitare termică  a blocurilor de locuinţe din municipiul Miercurea-Ciuc în anul 2010; 

Lucrarea, aparţinând domeniului public al Municipiului, este prevăzută în Lista de investiţii la subcapitolul 70.02.03.01 Dezvoltarea sistemului de locuinţe, aprobată prin Hotărârea nr. 58/2017 al Consiliului Local al Municipiului Miercurea-Ciuc, privind aprobarea bugetului de venituri şi cheltuieli pe anul 2017;

În temeiul prevederilor art. 36, alin. (2). literele b), c) şi d) şi alin. (4) litera d) şi e), alin. (6), art. 39 alin. (1), art. 45 alin. (2) litera e) şi art. 115, alin. 1), litera b) din Legea administraţiei publice locale nr. 215/2001, republicată, cu modificările şi completările ulterioare;
H O T Ă R Ă Ş T E:

Art. I. Se modifică art. 1 al Hotărârii Consiliului Local nr. 215/2010, cu modificările ulterioare, privind aprobarea  Documentaţiei de Avizare a Lucrărilor de Intervenţii pentru investitia  „REABILITARE TERMICĂ A CLĂDIRII DE LOCUIT Str. Braşovului Nr. 6-P+2-6 apartamente”  proiect nr. 10/2010 elaborat de SC ARCH PIN SRL TÂRGU MUREŞ, care va avea următorul cuprins:
         
”Art. 1. Se aprobă Documentaţia de Avizare a Lucrărilor de Intervenţii pentru investitia: „REABILITARE TERMICĂ A CLĂDIRII DE LOCUIT Str. Braşovului Nr. 6-P+2-6 apartamente”,  proiect nr. 6/2017 elaborat de S.C. KES ASIST S.R.L. Florești, finanţat din bugetul local, buget de stat și fondul de reparații al asociației de proprietari, care cuprinde principalele caracteristici, precum şi indicatori tehnico-economici ai investiţiei, după cum urmează :

1.) Valoarea totală :

                  
318,940 mii lei (inclusiv TVA)


din care:
C+M
      
             292,884 mii lei (inclusiv TVA)


2.) Durata de execuţie: 3 luni
    





3. ) Caracteristici tehnice:

- aria desfășurată a construcției 664,50 mp

- durata garanției de bună execuție 3 ani

- consum anual specific de energie pentru încălzire a clădirii izolate termic 111,50 KWh/mp/an

- reducerea anuală a emisiilor CO2 46,18 kg/an”

Art. II. Cu aducerea la îndeplinire a prezentei hotărâri se însărcinează viceprimarul municipiului Szőke Domokos, Direcţia managementul proiectelor, achiziţii publice, şi investiţii, şi Direcţia economică - Compartimentul financiar contabil şi control financiar de gestiune din cadrul aparatului de specialitate al primarului municipiului Miercurea-Ciuc.

Art. III. Prezenta hotărâre se comunică:

a) Instituţiei Prefectului Judeţului Harghita;

b) Primarului municipiului Ráduly Róbert Kálmán;

c) Viceprimarului Szőke Domokos;

d) Direcţiei managementul proiectelor, achiziţii publice şi investiţii;

e) Direcţiei economice- Compartimentul financiar contabil şi control financiar de gestiune;

f) S.C. KES ASIST S.R.L., Florești, Județul Cluj

	        

                 Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF
































